Filtrum

Filtrum (på latin og engelsk philtrum, på gresk φιλτρον, filtron) er den medisinske betegnelsen på en loddrett grop i overleppen på mennesker og flere andre pattedyr. Filtrum dannes når ansiktsdelene vokser sammen under fosterutviklinga og har ingen annen funksjon enn det reint visuelle; den kan bidra til at mennesker kan uttrykke flere følelser i ansiktet.

Dersom et foster utvikler filtrumen feil, kan det føre til leppe- kjeve ganespalte. Barn med føtalt alkoholsyndrom har ofte glatt overleppe og utydelig filtrum. Også gutter med tilstanden Aarskogs syndrom er kjennetegnet av bredt filtrum (avstanden fra nesen til enden av overleppa).

Nederste del av overleppegropa utgjør en del av amorbuen hos mennesker. 
Se også
 Leppe- kjeve- ganespalte

Referanser

Kategori:Anatomi